KOMISSION PÄÄTÖS (EU) 2018/1520,

annettu 9 päivänä lokakuuta 2018,

unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä annetun delegoidun asetuksen (EU) N:o 1268/2012 kumoamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 281 artiklan 2 kohdan,

sekä katsoo seuraavaa:

(1) Euroopan parlamentin ja neuvoston asetuksessa (EU, Euratom) N:o 966/2012 (2) vahvistettiin Euroopan unionin yleisen talousarvion laatimista ja toteuttamista sekä tilinpäätöksen esittämistä ja tilintarkastusta koskevat säännöt. Komission delegoidussa asetuksessa (EU) N:o 1268/2012 (3) vahvistetaan asetuksen (EU, Euratom) N:o 966/2012 soveltamissäännöt.

(2) Asetuksella (EU, Euratom) 2018/1046 korvattiin asetus (EU, Euratom) N:o 966/2012. Talousarvioon sovellettavien varainhoitosääntöjen monimutkaisuuden vähentämiseksi ja asiaa koskevien sääntöjen sisällyttämiseksi yhteen ainoaan asetukseen delegoidun asetuksen (EU) N:o 1268/2012 keskeiset säännökset on sisällytetty asetukseen (EU, Euratom) 2018/1046.

(3) Asetuksen (EU, Euratom) 2018/1046 279 artiklan 3 kohdan mukaisesti asetusta (EU, Euratom) N:o 966/2012 ja delegoitua asetusta (EU) N:o 1268/2012 sovelletaan edelleen oikeudellisiin sitoumuksiin, jotka on tehty ennen asetuksen (EU, Euratom) 2018/1046 voimaantuloa. Asetuksen (EU, Euratom) 2018/1046 281 artiklan 2 kohdan mukaisesti tiettyjä delegoidun asetuksen (EU) N:o 1268/2012 artikloja sovelletaan unionin toimielinten hallintomäärärahojen toteuttamisen osalta edelleen 31 päivään joulukuuta 2018 saakka.

(4) Asetuksen (EU, Euratom) 2018/1046 281 artiklan 2 kohdan mukaisesti delegoitu asetus (EU) N:o 1268/2012 kumotaan asetuksen (EU, Euratom) 2018/1046 voimaantulopäivästä,

ON HYVÄKSYNYT TÄMÄN PÄÄTÖKSEN:

1 artikla Kumotaan delegoitu asetus (EU) N:o 1268/2012 2 päivästä elokuuta 2018, sanotun kuitenkaan rajoittamatta asetuksen (EU, Euratom) 2018/1046 279 artiklan 3 kohdan ja 281 artiklan 2 kohdan soveltamista. Viittauksia kumottuun asetukseen pidetään viittauksina asetukseen (EU, Euratom) 2018/1046 tämän päätöksen liitteessä olevan vastaavuustaulukon mukaisesti.

2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 9 päivänä lokakuuta 2018. Komission puolesta Puheenjohtaja Jean-Claude JUNCKER

(1) EUVL L 193, 30.7.2018, s. 1.

(2) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

(3) Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).